**Ministru kabineta rīkojuma projekta**

**“Par finansējuma piešķiršanu Lubānas novada pašvaldībai” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Likuma „Par valsts budžetu 2016. gadam” 39. pants paredz, ka programmas „Valsts aizsardzība, drošība un integrācija NATO” izlietojumu nosaka Ministru kabinets (turpmāk – MK).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pirmais **Latvijas bruņoto spēku vienību** komandieris pulkvedis Oskars Kalpaks krita 1919. gada 6. martā pie Airītēm, Saldus novadā. Sākotnēji apbedīts Liepājas Ziemeļu kapos, bet 1919. gada 18. septembrī pārapbedīts dzimtas (ģimenes) kapos Meirānu pagasta (tagad Lubānas novada Indrānu pagasts) Visagala (Visagalas) kapsētā. 1927. gada 10. jūlijā Visagala kapsētā atklāja O. Kalpaka kapa pieminekli. Tēlnieka K. Zāles un akmeņkaļa A.Dzirkala 1927. gadā veidotais “Kapa piemineklis O. Kalpakam” ir valsts nozīmes kultūras un mākslas objekts. Kapa pieminekļa ansamblis veidots no vietējas izcelsmes gaiši pelēka granīta (laukakmeņiem). Rotājumiem izmantoti bronzas elementi - plāksnes un lenta. Ansambļa izmēri plānā: 8,08 m x 3,30 m. Ansambļa sastāvā ir vismaz 40 dažāda izmēra regulāri akmens bloki un plātnes. Centrālā tēla augstums: 2,60 m. Pieminekļa pakājē ir plāksnes uz O. Kalpaka ģimenes locekļu kapa vietām, kas ir pieminekļa ansambļa neatņemama sastāvdaļa. Kapa pieminekļa pakājē atrodas piemiņas plāksne, tā tika bojāta 2. Pasaules karā, atjaunota Atmodas laikā.Veicot valsts nozīmes mākslas pieminekļa – kapa piemineklis Oskaram Kalpakam (valsts aizsardzības nr. 4052) pieminekļa apsekošanu, Valsts kultūras pieminekļu aizsardzības inspekcija ir konstatējusi, ka pieminekli nepieciešams attīrīt no apsūnojuma, kā arī aizpildīt šuves un plaisas ar atbilstošu saistmateriālu. Pamatojoties uz Valsts kultūras pieminekļu aizsardzības inspekcijas iesniegto apsekošanas aktu nr. 14.4 -06/127, Lubānas novada pašvaldība sadarbībā ar Vidzemes restauratoru biedrības restauratoru Valdi Plato ir veikusi Oskara Kalpaka kapa pieminekļa ansambļa pirmsrestaurācijas zinātnisko izpēti. Pēc šīs izpētes aprēķiniem restaurācijas darbiem kopā būtu nepieciešami 31 919.65 *euro*.Pieminekļa pašreizējais tehniskais stāvoklis ir dabīgi novecojis un prasa nekavējošu akmens restaurācijas speciālistu iejaukšanos un pieminekļa restaurācijas/apkopes darbu veikšanu, lai apturētu degradācijas procesu, novērstu laika gaitā radušos defektus, un kompensētu kultūrvēsturiskā materiāla zudumus. Lai varētu restaurēt Oskara Kalpaka kapa pieminekļa ansambli ir nepieciešams veikt sekojošus darbus:1. Utilitāro uzslāņojumu noņemšana;2. Akmens elementu novietošana to sākotnējā stāvoklī;3. Šuvojuma atjaunošana;4. Būtisko akmens masas zudumu kompensācija;5. Akmens virsmu restaurācija;6. Atbalsta mūra restaurācija;7. Sānu uzejas kāpņu restaurācija;8. Dendroloģiskās ainavas sakārtošana (arborista darbs).Apzinoties O. Kalpaka kapa pieminekļa nozīmi Latvijas Republikas vēsturē un izrādot pienākošos cieņu varoņiem, kas atdeva savu dzīvību par neatkarīgu un brīvu Latviju, ir nepieciešama savlaicīga visa pieminekļa ansambļa restaurācija un tam piegulošās ainavas sakārtošana. Lubānas novada pašvaldības mērķis ir restaurēt Oskara Kalpaka kapa pieminekļa ansambli līdz Latvijas simtgadei 2018. gadā.Lubānas novada pašvaldība ir iesniegusi pieteikumu par līdzfinansējuma piešķiršanu Valsts kultūras pieminekļu aizsardzības inspekcijas Kultūras pieminekļu glābšanas, izpētes un restaurācijas programmā. Papildus ir pieprasīts finansējums arī no Valsts Kultūrkapitāla fonda, kā arī pašvaldība pati līdzfinansēs kapa pieminekļa restaurāciju, taču kopējais pieejamais finansējums nepārsniegs 50% no summas, kas nepieciešama plkv.O.Kalpaka pieminekļa atjaunošanai. Pašvaldība plāno Oskara Kalpaka kapa pieminekļa ansambļa restaurāciju veikt līdz 2018. gadam, nepieciešamos restaurācijas darbus sadalot trīs posmos. Pirmajā restaurācijas posmā (01.05.2016. – 30.09. 2016.) 2016. gadā paredzēts veikt uzslāņojuma noņemšanu akmens virsmām un akmens restaurācijas darbus, kas jāīsteno vienā posmā, jo sadalot darbu veikšanu pa gadiem, izmaksas sadārdzinātos. Kapa pieminekļa kāpņu restaurāciju un dendroloģiskās ainavas sakārtošanu paredzēts veikt 2017. un 2018. gadā. Projekta realizēšanas vieta: Visagala kapi, Meirāni, Indrānu pagasts, Lubānas novads.Pirmā Latvijas bruņoto spēku vienībukomandiera piemiņas saglabāšana ir aizsardzības nozares pienākums, tādēļ Aizsardzības ministrija nolēma piešķirt līdzfinansējumu pulkveža O.Kalpaka kapa pieminekļa atjaunošanai. MK rīkojuma projekts “Par finansējuma piešķiršanu Lubānas novada pašvaldībai” paredz no Aizsardzības ministrijas 2016. gada budžeta piešķirt finansējumu ***10 893 euro***apmērā Lubānas novada pašvaldībai. MK rīkojuma mērķis ir daļēji segt pulkveža Oskara Kalpaka kapa pieminekļa restaurācijas izdevumus. Pēc rīkojuma projekta pieņemšanas paredzēts slēgt līgumu ar Lubānas novada pašvaldību. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki |
| 4. | Cita informācija |  MK rīkojuma projekta izpilde tiks nodrošināta Aizsardzības ministrijas 2016. gada budžeta ietvaros no programmas 22.00.00 „Nacionālie bruņotie spēki” apakšprogrammā 22.12.00 „Nacionālo bruņoto spēku uzturēšana” paredzētajiem līdzekļiem, veicot nepieciešamo līdzekļu pārdali starp izdevumu kodiem atbilstoši ekonomiskajām kategorijām. Līdz ar to papildu valsts budžeta finansējums nav nepieciešams. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Lubānas novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III, IV, V, VI sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

02.05.2016. 13:41

813

G.Balode

gundega.balode@mod.gov.lv

tel:. 67335091